**PREKIŲ VIEŠOJO PIRKIMO–PARDAVIMO SUTARTIS**

**PIRKIMO Nr.707179, VPP-29(2024)**

**SPECIALIOSIOS SĄLYGOS**

**2024-04-11,Kaunas**

**UAB „Kauno vandenys“,** juridinio asmens kodas132751369, kurios registruota buveinė yra Aukštaičių g. 43, LT-44158 Kaunas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos ir bendrųjų reikalų direktoriaus Arvydo Juškos, veikiančio pagal 2022-05-30 generalinio direktoriaus įsakymą Nr. 02-93-2022 (toliau – **Pirkėjas**),

ir

**Stelauto, UAB,** juridinio asmens kodas 306200651, kurio registruota buveinė yra Savanorių pr. 404G, Kaunas, LT-50301, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama Verslo klientų vadovo Aivaro Dementjevo, veikiančio pagal 2024-02-01 įgaliojimą Nr. ĮG21/12 (toliau – **Tiekėjas**),

toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,

vadovaujantis UAB „Kauno vandenys“ 2024-03-29 viešojo pirkimo komisijos protokolu Nr. 78-8/9-2024 sudarė šią prekių viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

**1. Sutarties dalykas**

1.1. Sutarties dalykas yra **N1 klasės dyzeliniai automobiliai. II dalis (toliau – Prekės)**

1.2. Pirkėjas priima iš Tiekėjo Sutarties priede Nr.1. „Techninė specifikacija“ nurodytus reikalavimus atitinkančias Prekes.

1.3. Tiekėjas įsipareigoja perduoti Pirkėjui nuosavybės teise Sutarties 1.1 punkte nurodytas Prekes, o Pirkėjas įsipareigoja priimti tvarkingas ir kokybiškas Prekes ir sumokėti Tiekėjui Sutartyje numatytą kainą Sutartyje numatytomis sąlygomis ir terminais.

**2. Sutarties galiojimas, vykdymo pradžia, trukmė ir terminai**

2.1. Ši Sutartis įsigalioja nuo tada, kai Tiekėjas pateikia Sutarties įvykdymo užtikrinimą ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais.

2.2. Prekių tiekimo terminas yra **7 mėn.** nuo Sutarties sudarymo dienos pagal Sutarties priede Nr. 2 „Pasiūlymas“ nurodytą Prekių tiekimo terminą, bet visais atvejais negali viršyti **12** (dvylikos) mėnesių laikotarpio.

2.3. Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID-19) plitimu ir taikomas priemones asmenų sveikatai užtikrinti, Prekių tiekimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą sutarties šalį. Pakeistos Prekių tiekimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

**3. Sutarties kaina (kainodaros taisyklės) ir mokėjimo sąlygos**

3.1. Sutarties kaina:

|  |  |
| --- | --- |
| **Sutarties kaina be PVM** | *29 700,00 Eur; (dvidešimt devyni tūkstančiai septyni šimtai eurų,00 ct.)* |
| **PVM 21 proc.** | *6 237,00**Eur; (šeši tūkstančiai du šimtai trisdešimt septyni eurai,00 ct.)* |
| **Sutarties kaina + PVM** | *35 937,00**Eur; (trisdešimt penki tūkstančiai devyni šimtai trisdešimt septyni eurai,00 ct.)* |

3.2. Prekių kainos apskaičiavimo būdas – **fiksuota kaina.**

3.3. Pirkėjas moka Tiekėjui už faktiškai pristatytas Prekes pagal Sutarties priede Nr. 2 „Pasiūlymas“ nurodytą Prekės kainą.

3.4. Šalys susitaria, kad į Sutarties kainą be PVM yra įskaičiuotos visos Tiekėjo išlaidos, mokėtinos sumos, mokesčiai ir rinkliavos, susijusios su Sutarties vykdymu, išskyrus PVM.

3.5. Sąskaitas – faktūras Tiekėjas privalo pateikti ne vėliau kaip iki kito mėnesio 5 d. Pirkėjas už Prekes Tiekėjui sumoka per 30 (trisdešimt) dienų nuo perdavimo–priėmimo akto pasirašymo ir PVM sąskaitos faktūros pateikimo per informacinę sistemą „E. sąskaita“ dienos.

**4. Sutarties įvykdymo užtikrinimas**

4.1. Tiekėjas privalo per 10 (dešimt) darbo dienų po Sutarties sudarymo pateikti Pirkėjui ne mažesnį nei **2 970,00 Eur (du tūkstančiai devyni šimtai septyniasdešimt eurų, 00 ct.).** Sutarties įvykdymo užtikrinimą, atitinkantį šiame straipsnyje nurodytas sąlygas (toliau - Sutarties įvykdymo užtikrinimas).

4.2. Sutarties įvykdymo užtikrinimas turi būti **besąlyginis, neatšaukiamas, pirmo pareikalavimo** įsipareigojimas sumokėti Pirkėjui jo reikalaujamą sumą, jeigu Pirkėjas pateikia mokėjimo reikalavimą ir jame nurodo, (i) kad Tiekėjas pažeidė savo įsipareigojimą (-us) pagal Sutarties sąlygas, ir (ii) Tiekėjas padarytus pažeidimus, įskaitant nesumokėtas netesybas už Prekių pristatymo vėlavimą. Laidavimo draudimo atveju draudžiamuoju įvykiu turi būti laikomas pirmasis Pirkėjo pareikalavimas sumokėti draudimo išmoką dėl sutartinių įsipareigojimų nevykdymo.

4.3. Sutarties įvykdymo užtikrinimas turi būti išduotas: (a) Europos Sąjungoje licencijuoto banko (garanto) arba draudimo bendrovės; arba (b) banko arba draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso; arba (c) pervestas į UAB „Kauno vandenys“ (įmonės kodas 132751369) sąskaitą Nr. LT447044060003089823 AB SEB banke.

4.4. Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);

4.5. Sutarties įvykdymo užtikrinimas įsigalioja banko garantijos arba draudimo bendrovės laidavimo rašto teikiamo užtikrinimo išdavimo dieną arba jame nurodytą vėlesnę dieną, tačiau ne vėliau, kaip jo pateikimo Pirkėjui dieną ir galioja **ne trumpiau negu 30 (trisdešimt) dienų po numatomos Sutarties galiojimo pabaigos dienos.** Pratęsus Sutartį pratęsiamas ir Sutarties įvykdymo užtikrinimas.

4.6. Sutarties įvykdymo užtikrinimas pateikiamas ta pačia valiuta, kokia atliekami mokėjimai. Pirkėjo sutikimu gali būti pateikiami keli daliniai Sutarties įvykdymo užtikrinimai, kurių bendra suma yra ne mažesnė, nei reikalaujama. Tiekėjo sutartinių įsipareigojimų neįvykdymo atveju Tiekėjas turi teisę nurodyti Pirkėjui, pagal kurį dalinį Sutarties įvykdymo užtikrinimą Pirkėjas turėtų pateikti reikalavimą pirmiausiai, bet tai neriboja Pirkėjo teisės pateikti reikalavimus pagal kitus dalinius Sutarties įvykdymo užtikrinimus.

4.7. Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 (dešimt) darbo dienų po Pirkėjo mokėjimo reikalavimo pateikimo garantui arba draudikui.

4.8. Jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei reikalaujama, Tiekėjas privalo pratęsti Sutarties įvykdymo užtikrinimo galiojimą ir pateikti Pirkėjui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;

4.9. Jeigu Pirkėjas laiku negauna Sutarties įvykdymo užtikrinimo pratęsimą patvirtinančio dokumento, Pirkėjas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Tiekėjo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Tiekėjas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Pirkėjui jo mokėjimo reikalavime nurodytą sumą, jeigu likus 30 dienų iki Sutarties įvykdymo užtikrinimo galiojimo pabaigos nėra sudarytas Prekių perdavimo-priėmimo aktas, Tiekėjas nepratęsė Sutarties įvykdymo užtikrinimo galiojimo termino ir (arba) nepateikė Pirkėjui tą patvirtinančio dokumento likus 14 dienų iki Sutarties įvykdymo užtikrinimo galiojimo pabaigos;

4.10. Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Pirkėjui jo mokėjimo reikalavime nurodytą sumą tiek kompensuoti Pirkėjo jau patirtoms išlaidoms dėl Tiekėjo pažeidimų, tiek apmokėti realioms būsimoms Pirkėjo išlaidoms.

4.11. Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis.

**5. Šalių atsakomybė**

5.1. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,1 proc. delspinigius nuo laiku neapmokėtos sumos.

5.2. Jei Tiekėjas dėl savo kaltės nepristato Prekių nustatytu terminu Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 50 eurų (penkiasdešimt eurų ir 00 ct) dydžio baudą už kiekvieną uždelstą dieną.

5.3. Jei Tiekėjas neištaiso defektų pagal Pirkėjo raštiškus reikalavimus ir nustatytus terminus, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 100 eurų (vieno šimto eurų ir 00 ct) dydžio baudą už kiekvieną uždelstą dieną.

5.4. Jeigu Tiekėjas, suderintu su Pirkėju laiku nepašalina defektų, per nustatytą garantinį laiką, jis atlygina Pirkėjo išlaidas, susijusias su defektų šalinimu.

5.5. Tiekėjas **Prekėms suteikia *24* mėn. (dvidešimt keturių mėnesių) papildomą garantiją, iš viso 60 mėn. (šešiasdešimt mėnesių) garantiją**. Garantijos galiojimo metu pranešti trūkumai turi būti ištaisyti per Pirkėjo nurodytą terminą. Jei Tiekėjas nepašalina defekto ar gedimo per suderintą terminą, Pirkėjas turi teisę reikalauti mokėti 300 eurų (trijų šimtų eurų ir 00 ct) dydžio baudą už kiekvieną uždelstą dieną. Pirkėjas turi teisę savo jėgomis ar trečiųjų asmenų pagalba šalinti Prekių defektus ir/ar gedimus, tokiu atveju Pirkėjo patirtus nuostolius atlygina Tiekėjas.

5.6. Jei apskaičiuotos baudos viršija *20 %* (dvidešimt procentų) bendros Sutartieskainos, Pirkėjas gali, prieš 14 (keturiolika) dienų, raštu įspėjęs Tiekėją nutraukti Sutartį ir pasinaudoti Sutarties įvykdymo užtikrinimu.

5.7. Jei dėl nuolatinių gedimų garantinio laikotarpio metu, atsiradusių ne dėl Pirkėjo kaltės, Pirkėjas negali naudotis Prekėmis pagal paskirtį ilgiau kaip **120 (vieną šimta dvidešimt) dienų per metus**, skaičiuojant bendrą gedimų laikotarpį per 12 mėnesių, Pirkėjas įgyja teisę vienašališkai nutraukti Sutartį raštu apie tai pranešęs Tiekėjui prieš 14 (keturiolika) dienų. Tokiu atveju Pirkėjas grąžina automobilį Tiekėjui, o Tiekėjas įsipareigoja grąžinti už Prekės sumokėta kainą ir padengti visus dėl Sutarties nutraukimo patirtus Pirkėjo nuostolius per 14 (keturiolika) dienų nuo pareikalavimo.

**6. Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais ar numeriais, kitais adresais ar numeriais, kuriuos nurodė viena Šalis, pateikdama pranešimą.

6.2. Šalių paskirti asmenys, atsakingi už sutarties vykdymą:

|  |  |  |
| --- | --- | --- |
|  | **Pirkėjo atsakingas asmuo** | **Tiekėjo atsakingas asmuo** |
| Vardas, pavardė | Tadas Ivanauskas | Kamilė Lekavičiūtė |
| Adresas | Aukštaičių 43, Kaunas | Savanorių pr. 404G, Kaunas |
| Telefonas | +370 614 98298 | +370 665 13277 |
| El. paštas | tadas.ivanauskas@kaunovandenys.lt | [Kamile.Lekaviciute@stelauto.lt](mailto:Kamile.Lekaviciute@stelauto.lt) |

6.3. Pirkėjo paskirtas asmuo, atsakingas už Sutarties ir pakeitimų paskelbimą pagal Pirkimų įstatymo 94 straipsnio 9 dalies nuostatas yra Mindaugas Mizgaitis, Teisės ir viešųjų pirkimų skyriaus viršininkas. Pirkėjo atsakingo asmens už Sutarties ir jos pakeitimų paskelbimą kontaktiniai duomenys: tel. +37037301708, el. paštas [mindaugas.mizgaitis@kaunovandenys.lt](mailto:mindaugas.mizgaitis@kaunovandenys.lt).

6.4. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 30 (trisdešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**7. Kitos nuostatos**

7.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

7.2. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. Jei Sutartis pasirašoma elektroniniais kvalifikuotais parašais sudaromas vienas elektroninis dokumentas.

7.3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

7.4. Sutarčiai taikomos 2023 m. liepos 11 d. įsakymu Nr. 2-118-2023 patvirtintos „Uždarosios akcinės bendrovės „Kauno vandenys“ paslaugos teikėjų, vykdančių ir teikiančių paslaugas ar atliekančių darbus pagal sutartinius įsipareigojimus, aplinkosaugos, darbuotojų saugos ir sveikatos bei priešgaisrinės saugos reikalavimų aprašas“ nuostatos. Internetinė prieiga:<https://www.kaunovandenys.lt/wp-content/uploads/2024/01/paslaugos_teikeju_saugos_reikalavimu_aprasas_2023_priedas.pdf>

7.5. Prekių pirkimo pardavimo sutarties Bendrosios sąlygos yra Pirkėjo interneto svetainėje <https://www.kaunovandenys.lt/wp-content/uploads/2023/12/Prekiu-VPPS-bendrosios-salygos.pdf>

7.5. Sutarties specialiųjų sąlygų priedai:

7.5.1. priedas Nr. 1 „Prekių techninė specifikacija“;

7.5.2. priedas Nr. 2 „Pasiūlymas“;

7.5.3. priedas Nr. 3 „Prekių priėmimo - perdavimo aktas“.

**Pirkėjo vardu**

UAB „Kauno vandenys“ UAB „Stelauto“

Aukštaičių g. 43, LT-44158 Kaunas Savanorių pr. 404G, Kaunas, LT-50301

Tel. +370 37 30 17 00 +370 52 461600

Atsiskaitomoji sąskaita Atsiskaitomoji sąskaita

Nr. LT 447044060003089823 LT957044090109619784

AB SEB bankas AB SEB bankas

Banko kodas 70440 Banko kodas 70440

Bendrovės kodas 132751369 Bendrovės kodas 306200651

PVM mokėtojo kodas LT 327513610 PVM mokėtojo kodas LT100015558513

Administracijos ir bendrųjų reikalų direktorius Verslo klientų vadovas

Arvydas Juška Aivaras Dementjevas